ai4bharat/Pralekha huggingface dataset:
భారీ పరిశ్రమల మంత్రిత్వ శాఖ
భారత ఉత్పాదక వస్తు రంగం- ఫేజ్ 2లో పోటీతత్వాన్ని పెంపొందించడంపై పథకాన్ని నోటిఫై చేసిన ప్రభుత్వం
బడ్జెటరీ మద్దతు రూ. 975 కోట్లు, పారిశ్రామిక తోడ్పాటు రూ. 232 కోట్లతో పథకం మొత్తం ఆర్థిక వ్యయం రూ. 1207 కోట్లు
సామాన్య సాంకేతిక అభివృద్ధి, మౌలిక సదుపాయాల సేవలకు సాయాన్ని అందించడమే పథక లక్ష్యం
సామాన్య సాంకేతికత అభివృద్ధి, మౌలికసదుపాయాల సేవలకు సాయాన్ని అందించేందుకు ఉత్పాదక వస్తువుల రంగం లేదా పెట్టుబడి సాధనా సామాగ్రి రంగం - ఫేజ్-11లో పోటీతత్వాన్ని పెంచేందుకు పైన పేర్కొన్న పథకాన్ని భారీ పరిశ్రమల మంత్రిత్వ శాఖ నోటిఫై చేసింది. ఆర్థిక వ్యయం రూ. 1207 కోట్లతో ప్రకటించిన పథకంలో రూ. 975 కోట్ల బడ్జెట్ మద్దతు కాగా, పరిశ్రమ రూ. 232 కోట్లను అందించనుంది. ఈ పథకాన్ని 25 జనవరి 2022న నోటిఫై చేయడం జరిగింది.
ఉత్పాదక వస్తువుల రంగం లేదా పెట్టుబడి సాధనా సామాగ్రి రంగం - ఫేజ్-11 లక్ష్యం ఫేజ్ 1 పైలెట్ పథకం సృష్టించిన ప్రభావాన్ని పెంచడం, విస్తరించడం. తద్వారా ఉత్పత్తిరంగానికి కనీసం 25% దోహదం చేయగల, అంతర్జాతీయంగా పోటీపడగల బలమైన ఉత్పాదక వస్తువుల రంగాన్ని సృష్టించడం ద్వారా ఎక్కువ ప్రోత్సాహాన్ని అందించడం.
ఉత్పాదక వస్తువుల రంగం ఫేజ్ 2ను పెంచేందుకు పథకం కింద ఆరు భాగాలు ఉన్నాయి, అవిః
1) సాంకేతిక ఆవిష్కరణ పోర్టళ్ళ ద్వారా సాంకేతికతలను గుర్తించడం.
2) కొత్తగా నాలుగు అధునాతన సెంటర్స్ ఆఫ్ ఎక్సలెన్స్ను ఏర్పాటు చేయడం, పని చేస్తున్న సెంటర్స్ ఆఫ్ ఎక్సలెన్స్ను పెంచడం, విస్తరింపచేయడం.
3) ఉత్పాదక వస్తువుల రంగంలో స్కిల్లింగ్ను ప్రోత్సహించడం- 6 నైపుణ్యాల స్థాయిలకు, పైన పేర్కొన్న వాటికీ అర్హతల ప్యాకేజీలను సృష్టించడం.
4) నాలుగు కామన్ ఇంజినీరింగ్ ఫెసిలిటీ సెంటర్లను లను ఏర్పాటు చేయడం, ఉనికిలో ఉన్న సిఇఎఫ్సిలను పెంచడం, విస్తరించడం
5) ఉనికిలో ఉన్న టెస్టింగ్, సర్టిఫికేషన్ సెంటర్లను వృద్ధి చేయడం.
6) సాంకేతికత అభివృద్ధి కోసం పది పారిశ్రామిక యాక్సిలేటర్ల ఏర్పాటు.
దరఖాస్తు ఫారంతో సహా పథకానికి సంబంధించి వివరణాత్మక మార్గదర్శకాలు దిగువన పేర్కొన్న లింక్లో పొందవచ్చుః
https://heavyindustries.gov.in/writereaddata/UploadFile/Notification%20for%20Capital%20Goods%20%20Phase%20II%20.pdf
జల శక్తి మంత్రిత్వ శాఖ
ఓడీఎఫ్ లో సాధించిన ప్రగతి
మహాత్మా గాంధీ 150వ జయంతి అయిన 2019 అక్టోబర్ 2 నాటికి దేశంలోని గ్రామీణ ప్రాంతాలను బహిరంగ మలవిసర్జన రహితంగా  చేయాలనే లక్ష్యంతో స్వచ్ఛ భారత్ మిషన్  [ఎస్ బి ఎం ]ని 2 అక్టోబర్ 2014న ప్రారంభించారు. అన్ని గ్రామీణ గృహాలకు మరుగుదొడ్లను అందించడం ద్వారా. ఈ కార్యక్రమం కింద 10 కోట్లకు పైగా వ్యక్తిగత గృహ మరుగుదొడ్లు  నిర్మించారు. ఫలితంగా, అన్ని గ్రామాలు, రాష్ట్రాలు/యుటిలు 2 అక్టోబర్ 2019 నాటికి తమను తాము ఓడిఎఫ్ గా ప్రకటించుకున్నాయి.
2014-15 నుండి 2019-20 వరకు మొత్తం రూ.68,461.50 కోట్లు రాష్ట్రాలు/యుటిలకు స్వచ్ఛ భారత్ మిషన్  కింద విడుదలయ్యాయి. గంగా నది కాలుష్యాన్ని సమర్థవంతంగా తగ్గించడం, పరిరక్షణ, పునరుజ్జీవనం వంటి లక్ష్యాలతో ప్రభుత్వం 2014లో నమామి గంగే కార్యక్రమాన్ని ఆమోదించింది. గంగా నది ఒడ్డున ఉన్న గ్రామాలను ప్రాధాన్యతపై ఓడిఎఫ్ చేయడం ఈ కార్యక్రమం కింద ఉన్న కార్యక్రమాలలో ఒకటి. గంగా నది ఒడ్డున ఉన్న మొత్తం 4507 గ్రామాలు 2 అక్టోబర్ 2019 కంటే ముందే ఓడిఎఫ్ గా ప్రకటించారు. ఈ సమాచారాన్ని జలశక్తి శాఖ సహాయ మంత్రి శ్రీ ప్రహ్లాద్ సింగ్ పటేల్ రాజ్యసభలో లిఖితపూర్వకంగా అందించారు.
రాష్ట్రపతి సచివాలయం
రాష్ట్రపతి కోవింద్కు క్రెడెన్షియల్స్ సమర్పించిన ఏడు దేశాల కొత్త రాయబారులు
తమను తాము పరిచయం చేసుకున్న కొత్త రాయబారులు/హై కమిషనర్లు
భారత చరిత్రలోనే తొలిసారిగా వీడియో కాన్ఫరెన్స్ ద్వారా క్రెడెన్షియల్స్ సమర్పణ
భారత్లో కొత్తగా నియమితులైన... డెమోక్రాటిక్ పీపుల్స్ రిపబ్లిక్ ఆఫ్ కొరియా, సెనెగల్, ట్రినిడాడ్&టొబాగో, మారిషస్, ఆస్ట్రేలియా, కోట్ డి ఐవోరీ, రువాండా దేశాల రాయబారులు, హై కమిషనర్లు తమ నియామకానికి సంబంధించిన క్రెడెన్షియల్స్ను భారత రాష్ట్రపతికి సమర్పించారు.
తమను తాము పరిచయం చేసుకున్నారు. వీడియో కాన్ఫరెన్స్ ద్వారా క్రెడెన్షియల్స్ సమర్పణ, పరిచయ కార్యక్రమం జరిగింది.
ఈ విధంగా డిజిటల్ మాధ్యమంలో పరిచయ కార్యక్రమం సాగడం రాష్ట్రపతి భవన్ చరిత్రలోనే ప్రథమం. కొవిడ్-19 సృష్టించిన సమస్యలను అధిగమించేలా ఆధునిక సాంకేతిక పరిజ్ఞానం ప్రపంచానికి సాయపడుతోందని చెప్పారు. డిజిటల్ రూపంలో జరిగిన ఈ పరిచయ వేడుకను, దిల్లీలోని దౌత్య సమాజంతో భారత్కు ఉన్న సంబంధాలలో ప్రత్యేక రోజుగా రాష్ట్రపతి అభివర్ణించారు. భారత ప్రజలతోపాటు, ప్రపంచ పురోగతి కోసం డిజిటల్ రంగంలో ఉన్న అపరిమిత అవకాశాలను సంపూర్ణంగా ఉపయోగించుకోవడానికి భారత్ కట్టుబడి ఉందని తెలిపారు.
కొవిడ్-19 సంక్షోభం గతంలో ఎన్నడూ ఎదురుకాని సవాళ్లను ప్రపంచం ఎదుట ఉంచిందని, ప్రపంచ దేశాల మధ్య మరింత ఎక్కువ సహకారానికి పిలుపునిచ్చిందని రాయబారులను ఉద్దేశించి రాష్ట్రపతి కోవింద్ చెప్పారు. కొవిడ్పై పోరాటంలో తోటి దేశాలకు సాయపడడంలో భారత్ ముందు వరుసలో ఉందని వెల్లడించారు.
రాష్ట్రపతికి క్రెడెన్షియల్స్ సమర్పించిన రాయబారులు/ హై కమిషనర్లు:
1. మిస్టర్ చో హుయ్ చోల్, డెమోక్రటిక్ పీపుల్స్ రిపబ్లిక్ ఆఫ్ కొరియా రాయబారి
2. మిస్టర్ అబ్దుల్ వహాబ్ హైదరా, సెనెగల్ రిపబ్లిక్ రాయబారి
3. డాక్టర్ రోజర్ గోపాల్, ట్రినిడాడ్&టొబాగో రిపబ్లిక్ హై కమిషనర్
4. శ్రీమతి శాంతిబాయ్ హనూమన్జీ, మారిషస్ రిపబ్లిక్ హై కమిషనర్
5. మిస్టర్ బారీ రాబర్ట్ ఓ ఫారెల్, ఆస్ట్రేలియా హై కమిషనర్
6. M. N’DRY ఎరిక్ కామిల్లె, రిపబ్లిక్ ఆఫ్ కోట్ డి ఐవోరీ రాయబారి
7. జాక్వెలిన్ ముకాంగిరా, రువాండా రిపబ్లిక్ హై కమిషనర్
డిజిటల్ మాధ్యమంలో జరిగిన ఈ పరిచయ కార్యక్రమం, భారతదేశ డిజిటల్ దౌత్య కార్యక్రమాలకు కొత్త కోణాన్ని ఆవిష్కరించింది.
భూ శా స్త్ర మంత్రిత్వ శాఖ
వాయువ్య భారతంలోని కొన్ని ప్రాంతాల నుండి ఈ రోజు నైరుతి రుతుపవనాల ఉపసంహరణ
- సాధారణంగా సెప్టెంబరు 17న నైరుతి రుతుపవనాలు ఉపసంహరణ
భారత వాతావరణ శాఖ యొక్క జాతీయ వాతావరణ కేంద్రం సూచన ప్రకారం:
వాయువ్య భారతదేశంలోని పశ్చిమ భాగాలలో తక్కువ ట్రోపోస్పిరిక్ స్థాయిలలో యాంటీ సైక్లోనిక్ సర్క్యులేషన్ ఏర్పాటు, తేమ మరియు వర్షపాతం గణనీయంగా తగ్గిన దృష్ట్యా, నైరుతి రుతుపవనాలు పశ్చిమ రాజస్థాన్ మరియు పంజాబ్లోని కొన్ని ప్రాంతాల నుండి ఈ రోజు  ఉపసంహరించాయి.
సెప్టెంబర్ 17, 2020 నుంచి సాధారణంగా వీటి ఉపసంహరణ మొదలవుతుంది.
గత ఐదేండ్లలో పశ్చిమ రాజస్థాన్ నుండి నైరుతి రుతుపవనాల ఉపసంహరణ మొదలైన తేదీలు ఇలా ఉన్నాయి:
2019 లో అక్టోబర్ 09న..
2018 లో సెప్టెంబర్ 29న..
2017 లో సెప్టెంబర్ 27న..
2016 లో సెప్టెంబర్ 15న..
2015 లో సెప్టెంబర్ 04న..
ఉపసంహరణ మార్గం అమృత్సర్, భటిండా, హనుమన్ఘర్, బికనీర్, జైసల్మేర్ గుండా వెళుతోంది మరియు అక్షాంశం 26 ° N / రేఖాంశము 70 ° E గుండా వెళుతోంది .
రాబోయే 2-3 రోజుల్లో రాజస్థాన్ & పంజాబ్ లోని మరికొన్ని ప్రాంతాలు మరియు హర్యాణా, ఛండీగఢ్ , ఢిల్లీ, ఉత్తర ప్రదేశ్ మరియు మధ్యప్రదేశ్ లోని కొన్ని ప్రాంతాల నుండి నైరుతి రుతుపవనాల ఉపసంహరణ జరిగేలా పరిస్థితులు అనుకూలంగా మారుతున్నాయి.
మరోవైపు,
- తూర్పు బీహార్ నుంచి ఆంధ్రప్రదేశ్ తీరంలోని పశ్చిమ మధ్య బంగాళాఖాతం గుండా పశ్చిమ బెంగాల్లోని గాంగ్టాక్, ఒడిశా తీర ప్రాంతం వరకు తక్కువ ట్రోపోస్పిరిక్ స్థాయిలో తుఫాను ప్రసరణ కొనసాగుతోంది. ఈ వ్యవస్థ ప్రభావంతో:
- ఈ వ్యవస్థ ప్రభావంతో రానున్న మూడు రోజుల కాలంలో భారత దక్షిణ ద్వీపకల్పంపై మితమైన ఉరుములు, మెరుపులతో కూడిన విస్తృత వర్షపాతం విస్తరించి ఉంది.
- వచ్చే 2 రోజులలో తమిళనాడులో వివిక్త భారీ వర్షపాతం కురిసే అవకాశం ఉంది. దీనికి తోడు సెప్టెంబర్ 29న మంగళవారం రాయలసీమ, దక్షిణ ఇంటీరియర్ కర్ణాటక మరియు కేరళలో కూడా భారీ వర్షపాతం కురిసే అవకాశం ఉంది.
- రానున్న 5 రోజులలో వాయువ్య భారతదేశంలోని చాలా ప్రాంతాలలో ఎక్కువగా
పొడి వాతావరణం ఉంటుంది.
- రాబోయే 12 గంటలలో భారతదేశ ఉత్తర ద్వీపకల్పం, మధ్య మరియు ఈశాన్య భారతదేశంలోని వివిక్త ప్రదేశాలలో మెరుపులతో పాటు మితమైన ఉరుములతో కూడిన వర్షం కురిసే అవకాశం ఉంది.
మరిన్ని వివరాలు, సూచన నవీకరణల కోసం ఐఎండీ, న్యూఢిల్లీ యొక్క వెబ్సైట్ http://www.mausam.imd.gov.inను సందర్శించండి:
జిల్లా స్థాయి హెచ్చరిక కోసం, వాతావరణ కేంద్రాలు / ప్రాంతీయ వెబ్సైట్ను సందర్శించండి
రాష్ట్ర స్థాయిలో ఐఎండీ యొక్క వాతావరణ కేంద్రాలు
స్థానిక నిర్దిష్ట సూచన & హెచ్చరిక కోసం 'మౌసమ్ యాప్'ను, అగ్రో సంబంధిత సలహా సమాచారానికి 'మేఘదూత్ యాప్'ను ఉరుములు మెరుపులు సంబంధిత
హెచ్చరికల గురించి 'దామిని యాప్'ను డౌన్లోడ్ చేసుకోగలరు.
Annexure 1
FORECAST:
ప్రధాన మంత్రి కార్యాలయం
ఇలాబెన్ భట్ట్ గారి కన్నుమూత పట్ల సంతాపాన్నితెలిపిన ప్రధాన మంత్రి
ప్రముఖ విద్యావేత్త మరియు సామాజిక కార్యకర్త అయిన ఇలాబెన్ భట్ట్ గారి మృతి కి ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. మహిళ ల సశక్తీకరణ ను, సామాజిక సేవ ను మరియు యువతీయువకుల లో విద్య వ్యాప్తి ని ప్రోత్సహించడం కోసం ఆమె చేసినటువంటి ప్రయాసల ను ప్రధాన మంత్రి స్మరించుకొన్నారు.
ప్రధాన మంత్రి గుజరాతీ భాష లో చేసిన ఒక ట్వీట్ లో ఈ కింది విధం గా పేర్కొన్నారు :
“ઇલાબેન ભટ્ટના અવસાનથી દુઃખ થયું. મહિલા સશક્તિકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥“
ઇલાબેન ભટ્ટના અવસાનથી દુઃખ થયું. મહિલા સશક્તિકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥
— Narendra Modi  November 2, 2022
ప్రధాన మంత్రి కార్యాలయం
మే 18న అంతర్జాతీయ మ్యూజియం ప్రదర్శన ప్రారంభించనున్న ప్రధాన మంత్రి
నార్త్, సౌత్ బ్లాక్స్ లో సిద్ధమవుతున్న నేషనల్ మ్యూజియం గుండా వర్చువల్ నడకను ఆవిష్కరించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ నెల 18 న ఉదయం పదిన్నరకు న్యూ ఢిల్లీలోని ప్రగతి మైదాన లో అంతర్జాతీయ మ్యూజియం ప్రదర్శనను ప్రారంభిస్తారు.
ఆజాదీ కా అమృత్ మహోత్సవ్ లో భాగంగా 47 వ అంతర్జాతీయ మ్యూజియం దినోత్సవం సందర్భంగా ఈ అంతర్జాతీయ మ్యూజియం ప్రదర్శనను ఏర్పాటు చేశారు. ఈ ఏడాది ప్రదర్శనకు ‘మ్యూజియంలు, సుస్థిరత, సంక్షేమం’ అనే అంశాన్ని ప్రాతిపదికగా తీసుకున్నారు. మ్యూజియంల మీద ఒక సమగ్ర అవగాహన కోసం మ్యూజియం నిపుణులతో చర్చించటానికి, మ్యూజియంలను భారత సాంస్కృతిక దౌత్యంలో కీలకమైన సాంస్కృతిక కేంద్రాలుగా తీర్చిదిద్దటానికి తీసుకోవలసిన చర్యల మీద చర్చిస్తారు.
ఈ కార్యక్రమంలో భాగంగా నార్త్, సౌత్ బ్లాక్స్ లో సిద్ధమవుతున్న నేషనల్ మ్యూజియం గుండా వర్చువల్ నడకను ప్రధాని ఆవిష్కరిస్తారు. భారతదేశ గతాన్ని, అప్పటి సాధనాలను వ్యక్తులను, చారిత్రక ఘటనలను ప్రధానంగా ప్రస్తావించటం ద్వారా భారతదేశ ప్రస్తుత నిర్మాణాన్ని చూపటమే ఈ ప్రదర్శన లక్ష్యం.
అంతర్జాతీయ మ్యూజియం ప్రదర్శన మస్కట్ ను ప్రధాని ఈ సందర్భంగా ఆవిష్కరించారు. అదే విధంగా, ఎ డే ఎట్ ది మ్యూజియం, డైరెక్టరీ ఆఫ్ ఇండియన్ మ్యూజియమ్స్, పాకెట్ మాప్ ఆఫ్ కర్తవ్య పథ్ , మ్యూజియం కార్డ్స్ ని కూడా ఆవిష్కరించారు.
నాట్యం చేసే బాలిక బొమ్మను చెన్నపట్నం కళా శైలిలో చెక్కతో రూపొందించి అంతర్జాతీయ మ్యూజియం ఎక్స్ పో మస్కట్ తయారుచేశారు. నేషనల్ మ్యూజియం ను సందర్శించే పిల్లలు అక్కడి కెరీర్ అవకాశాలు తెలుసుకోవటం మీద నవలను ఆవిష్కరిస్తారు. భారతీయ మ్యూజియంల సమగ్ర సమాచారంతో డైరెక్టరీ రూపొందించారు. కర్తవ్య పథ్ పాకెట్ మాప్ అక్కడి వేరువేరు సాంస్కృతిక ప్రదేశాలను సూచిస్తుంది. ఆ మార్గపు విశేషాలను తెలియజేస్తుంది. కీలకమైన అంశాల చిత్రాలఓ కూడిన 75 కార్డులు కూడా ఈ సందర్భంగా ఆవిష్కకరిస్తున్నారు. అన్ని వయోవర్గాల ప్రజలకూ మ్యూజియం ను పరిచయం చేయటానికి సంక్షిప్త సమాచారం ఈ కార్డులలో ఉంటుంది.
ప్రపంచం నలుమూలలనుంచీ వచ్చే అంతర్జాతీయ సాంస్కృతిక కేంద్రాల ప్రతినిధులు కూడా ఈ కార్యక్రమంలో పాల్గొంటారు.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య ప్రాంతంలో మహిళా వ్యవస్థాపకత కు గొప్ప సంప్రదాయం ఉంది : కేంద్ర మంత్రి డాక్టర్ జితేంద్ర సింగ్
వెదురు పరిశ్రమ లో మహిళా వ్యవస్థాపకత ను ప్రోత్సహించాలని, ఎఫ్.ఐ.సి.సి.ఐ.-ఎఫ్.ఎల్.ఓ. కి పిలుపు
నూతన భారతావని నిర్మాణంలో ఈశాన్య ప్రాంతం ప్రధాన పాత్ర పోషించాల్సిన అవసరం ఉందని, కేంద్ర ఈశాన్య ప్రాంత అభివృద్ధి  శాఖ సహాయ మంత్రి , పి.ఎమ్.ఓ.; సిబ్బంది, ప్రజా ఫిర్యాదులు, పింఛన్లు, అణుశక్తి, అంతరిక్షం శాఖల సహాయ మంత్రి డాక్టర్ జితేంద్ర సింగ్, ఈ రోజు ఇక్కడ మాట్లాడుతూ పేర్కొన్నారు.
భారత వాణిజ్యం, పరిశ్రమల మండలి సమాఖ్య -ఎఫ్.ఎల్.ఓ. ఆన్-లైన్ లో నిర్వహించిన 37వ వార్షిక సదస్సులో భాగంగా ‘సుస్థిర జీవనోపాధి : నూతన భారతావని కోసం మహిళా సంస్థల్లో పెట్టుబడి" అనే అంశంపై డాక్టర్ జితేంద్ర సింగ్ మాట్లాడుతూ, ఈశాన్య ప్రాంతంలో మహిళా వ్యవస్థాపకత కు గొప్ప సంప్రదాయం ఉందనీ, అదేవిధంగా, మహిళల స్వయం సహాయక బృందాలు  విషయంలో కూడా ఈశాన్య ప్రాంతం ఎల్లప్పుడూ ముందజలో నే ఉంది. భారతదేశానికి స్వాతంత్య్రం వచ్చిన కొద్ది సంవత్సరాల తరువాత, అంటే, 1950 దశకంలో, అస్సాం రాష్ట్రం మొట్టమొదటిసారిగా మహిళా మండలి ని స్థాపించిందనీ, ఇది వాస్తవానికి ఇతర రాష్ట్రాలు అనుసరించడానికి మార్గం సుగమం చేసిందనీ, ఆయన గుర్తు చేశారు. ఈ రోజున, వివిధ ఈశాన్య రాష్ట్రాల్లో ‘నాగా మదర్ అసోసియేషన్’ వంటి అనేక శక్తివంతమైన మహిళా సమూహాలు ఉన్నాయి, ఇవి జీవనోపాధికీ, ఆర్థిక సాధికారత కూ దోహదం చేస్తున్నాయి.
డాక్టర్ జితేంద్ర సింగ్ మాట్లాడుతూ, ఈశాన్య ప్రాంతం, సాంప్రదాయకంగా అత్యంత విముక్తి పొందిన మహిళా సమాజానికి ప్రసిద్ది చెందిందనీ, అక్కడి మహిళా జానపదులు ధైర్యవంతులుగానే కాక, అదే సమయంలో వారి విధానంలో నూతనత్వం మరియు దూరదృష్టి కూడా ఉన్నాయని, పేర్కొన్నారు. ఈ ప్రాంతం అల్లడం, నేయడం మరియు హస్తకళలకు ఈ ప్రాంతం నిలయమని, ఆయన చెప్పారు. కోవిడ్ మహమ్మారి ప్రారంభ వారాల్లో, ఈశాన్య ప్రాంతం మినహా దేశంలోని అన్ని ప్రాంతాల నుండి ఫేస్-మాస్క్ల కోసం డిమాండ్ ఉన్నప్పుడు, ఈ విషయం స్పష్టమయిందనీ, ఎలా అంటే, మహిళా స్వయం సహాయక బృందాలు ఫేస్-మాస్క్ లను తగినంత సంఖ్యలో మరియు పరిమాణంలో మాత్రమే కాకుండా, ధరించే వస్త్రధారణతో సరిపోయేలా వైవిధ్యమైన మరియు అందమైన డిజైన్ల లో కూడా అందుబాటులో సిద్ధం చేశాయనీ, ఆయన వివరించారు.
ఈశాన్య ప్రాంతంలో వ్యవస్థాపకతకు, మోదీ ప్రభుత్వం, ప్రత్యేక ప్రోత్సాహాన్ని ఇస్తోందనీ, వెదురు వాణిజ్యం, వాణిజ్యం రంగంలో పెద్ద ఎత్తున అడుగులు వేయాలని కోరినట్లు డాక్టర్ జితేంద్ర సింగ్ తెలిపారు. వెదురు పరిశ్రమలో మహిళా వ్యవస్థాపకతను ప్రోత్సహించడానికి ఫిక్కీ-ఎఫ్.ఎల్.ఓ. వంటి మహిళా సంస్థలు ముందుకు వచ్చి సహకరించాలని ఆయన పిలుపునిచ్చారు. ప్రధానమంత్రి నరేంద్ర మోదీ వ్యక్తిగత జోక్యంతో, స్థానికంగా సాగు చేసిన వెదురుకు ఆదాయపన్ను నుండి మినహాయింపు ఇవ్వడానికి వీలుగా, వంద సంవత్సరాల నాటి భారతీయ అటవీ చట్టాన్ని సవరించడంతో పాటు, దేశీయ వెదురు ఉత్పత్తులను ప్రోత్సహించడానికి వెదురు ఉత్పత్తులపై దిగుమతి సుంకం పెంచామని ఆయన తెలియజేశారు.
ఈశాన్య ప్రాంతం - భారతదేశానికి కొత్త ఇంజిన్ అని ప్రధానమంత్రి శ్రీ మోదీ అభివర్ణించారని, డాక్టర్ జితేంద్ర సింగ్ పేర్కొంటూ, కోవిడ్ అనంతర కాలంలో, ఈశాన్య ప్రాంతంలో వెలికిరాని వనరుల సామర్థ్యం, దేశ ఆర్థిక వ్యవస్థలో కీలక పాత్ర పోషిస్తుందని, ఆయన అన్నారు. ఈశాన్య ప్రాంతం, ఈ రోజున భారతదేశంలోని మిగిలిన ప్రాంతాలకు, ఏవిధంగా ఆదర్శంగా నిలిచిందో, అదే విధంగా, ఈశాన్య ప్రాంతానికి చెందిన మహిళలు కూడా భారతదేశంలోని ఇతర ప్రాంతాల్లోని తమ మహిళా సహచరులకు ఆదర్శంగా నిలుస్తారని, ఆయన విశ్వాసం వ్యక్తం చేశారు.
<><><>
(Visitor Counter : 93
ప్రధాన మంత్రి కార్యాలయం
అత్యవసర పరిస్థితి ని ప్రతిఘటించిన వారిని గుర్తుకు తెచ్చుకొన్న ప్రధాన మంత్రి
భారతదేశం ప్రజాస్వామిక స్ఫూర్తి ని పటిష్టపరచడం కోసం శాయశక్తుల కృషిచేస్తామని, అలాగే మన రాజ్యాంగం లో ప్రతిష్ఠించిన విలువల ను అమలు చేస్తామని ప్రతిన బూనుదాం రండి: ప్రధాన మంత్రి
అత్యవసర పరిస్థితి ని ప్రతిఘటించిన, భారతదేశ ప్రజాస్వామ్యాన్ని పరిరక్షించిన వారందరినీ ప్రధాన మంత్రి శ్రీ నరేంద్ర మోదీ స్మరించుకొన్నారు.
ఆత్యయిక స్థితి వార్షికోత్సవం నాడు ప్రధాన మంత్రి వరుస ట్వీట్ లలో ఈ కింది విధం గా పేర్కొన్నారు.
‘‘ అత్యవసర పరిస్థితి తాలూకు చీకటి రోజులు ఎన్నటికీ మరచిపోలేనటువంటివి. 1975వ సంవత్సరం మొదలుకొని 1977వ సంవత్సరం వరకు ఉన్న కాలం సంస్థ ల క్రమానుగుణ వినాశనానికి సాక్షి గా నిలచింది.
భారతదేశం ప్రజాస్వామిక స్ఫూర్తి ని పటిష్టపరచడం కోసం శాయశక్తుల కృషిచేస్తామని, అలాగే మన రాజ్యాంగం లో ప్రతిష్ఠించిన విలువల ను అమలు చేస్తామని ప్రతిజ్ఞ ను స్వీకరించుదాం రండి.
ఈ రకం గా కాంగ్రెస్ మన ప్రజాస్వామిక సభ్యత ను అణగదొక్కింది. ఇమర్జెన్సి ని విరోధించి, భారతదేశ ప్రజాస్వామ్యాన్ని పరిరక్షించిన మహానుభావులు అందరిని మనం జ్ఞప్తి కి తెచ్చుకొందాం. #DarkDaysOfEmergency ’’
(https://instagram.com/p/CQhm34OnI3F/?utm_medium=copy_link
ప్రధాన మంత్రి కార్యాలయం
15 ఏళ్ళు మొదలుకొని 18 ఏళ్ళ వయోవర్గం యువజనుల లో 50 శాతం మంది కి పైగా ఒకటో డోజు టీకా మందును ఇప్పించడం పూర్తి అయినందుకు ప్రశంస ను వ్యక్తం చేసిన ప్రధాన మంత్రి
15 ఏళ్ళు మొదలుకొని 18 ఏళ్ళ వయోవర్గం యువజనుల లో 50 శాతాని కి పైగా ఒకటో డోజు వ్యాక్సీనేశన్ పూర్తి అయినందుకు ప్రధాన మంత్రి శ్రీ నరేంద్ర మోదీ ప్రశంస ను వ్యక్తం చేశారు.
ఆరోగ్య శాఖ కేంద్ర మంత్రి డాక్టర్ మన్ సుఖ్ మాండవీయ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ -
‘‘యువ భారతదేశం దారి ని చూపుతోంది.
ఇది ప్రోత్సాహకరమైనటువంటి సందేశం. ఈ జోరు ను మనం కొనసాగిద్దాం.
ప్రజల కు టీకా మందు ను ఇప్పించడం తో పాటు కోవిడ్-19 సంబంధి నియమాల ను అన్నిటి ని పాటించడం అనేది కూడా ప్రధానం. రండి.. మనం అందరమూ ఈ మహమ్మారి తో పోరాటం చేద్దాం.’’ అని పేర్కొన్నారు.
(
ప్రధాన మంత్రి కార్యాలయం
ఆగస్టు 24వ తేదీ నాడు హరియాణా ను మరియు పంజాబ్ నుసందర్శించనున్న ప్రధాన మంత్రి
ఫరీదాబాద్ లో అమృత హాస్పిటల్ ను ప్రారంభించనున్న ప్రధాన మంత్రి
కొత్త గా నిర్మించిన ఆసుపత్రి తో నేశనల్కేపిటల్ రీజియన్ లో వైద్యానికి సంబంధించిన ఆధునిక మౌలిక సదుపాయాలకు ఒక ఉత్తేజంలభించనుంది
సాహిబ్ జాదా అజీత్ సింహ్ నగర్ జిల్లా  లో ‘హోమీ భాభా కేన్సర్ హాస్పిటల్ ఎండ్ రిసర్చ్సెంటర్’ ను దేశ ప్రజల కు అంకితం చేయనున్న ప్రధాన మంత్రి
ఈ ఆసుపత్రి పంజాబ్ నివాసుల కు మరియుచుట్టుపక్కల రాష్ట్రాల, కేంద్ర పాలిత ప్రాంతాల నివాసుల కు ప్రపంచ శ్రేణికేన్సర్ సంరక్షణ ను, కేన్సర్ చికిత్స ను అందజేయనుంది
ప్రధాన మంత్రి శ్రీ నరేంద్ర మోదీ 2022వ సంవత్సరం ఆగస్టు 24వ తేదీ నాడు హరియాణా ను మరియు పంజాబ్ ను సందర్శించనున్నారు. ప్రధాన మంత్రి రెండు ముఖ్యమైన ఆరోగ్య సదుపాయాలను ఆ రోజు న ప్రారంభించడం / దేశ ప్రజల కు అంకితం చేయడం చేస్తారు. ఉదయం సుమారు 11 గంటల వేళ లో హరియాణా లోని ఫరీదాబాద్ లో అమృత హాస్పిటల్ ను ప్రధాన మంత్రి ప్రారంభిస్తారు. ఆ తరువాత, ఆయన మొహాలీ కి బయలుదేరి వెళ్లి, సుమారు 2 గంటల 15 నిమిషాల వేళ లో సాహిబ్ జాదా అజీత్ సింహ్ నగర్ జిల్లా  లోని న్యూ చండీగఢ్ పరిధి లో గల ముల్లాన్ పుర్ లో ‘హోమీ భాభా కేన్సర్ హాస్పిటల్ ఎండ్ రిసర్చ్ సెంటర్’ ను దేశ ప్రజల కు అంకితం చేస్తారు.
హరియాణా లో ప్రధాన మంత్రి
ఫరీదాబాద్ లోని అమృత హాస్పిటల్ ను ప్రధాన మంత్రి ప్రారంభిస్తున్నందు వల్ల నేశనల్ కేపిటల్ రీజియన్  లో వైద్య సంబంధి ఆధునిక మౌలిక సదుపాయాల లభ్యత కు ఒక ఉత్తేజం లభించనుంది. మాత అమృతానందమయి మఠం నిర్వహించే ఈ సూపర్ స్పెశలిటీ హాస్పిటల్ లో 2600 పడకల ను ఏర్పాటు చేయడం జరిగింది. దాదాపు గా 6,000 కోట్ల రూపాయల అంచనా వ్యయం తో నిర్మాణాధీనం లో ఉన్న ఈ ఆసుపత్రి ఫరీదాబాద్ ప్రజలకు మరియు యావత్తు ఎన్ సిఆర్ ప్రాంతం ప్రజల కు అత్యధునాతనమైనటువంటి ఆరోగ్య సంరక్షణ సదుపాయాల ను అందిస్తుంది.
పంజాబ్ లో ప్రధాన మంత్రి
పంజాబ్ మరియు పంజాబ్ చుట్టుపక్కల రాష్ట్రాల కు, ఇంకా కేంద్ర పాలిత ప్రాంతాల నివాసుల కు ప్రపంచ శ్రేణి కేన్సర్ సంరక్షణ ను అందించే ప్రయత్నం లో భాగం గా ‘హోమీ భాభా కేన్సర్ హాస్పిటల్ ఎండ్ రిసర్చ్ సెంటర్’ ను సాహిబ్ జాదా అజీత్ సింహ్ నగర్ జిల్లా  లోని న్యూ చండీగఢ్ పరిధి లో గల ముల్లాన్ పుర్ లో దేశ ప్రజల కు ప్రధాన మంత్రి అంకితం చేయనున్నారు. ఈ ఆసుపత్రి ని 660 కోట్ల రూపాయల కు పైగా వ్యయం తో భారత ప్రభుత్వ అణుశక్తి విభాగాని కి చెందిన ఒక ఎయిడెడ్ ఇన్ స్టిట్యూట్ అయినటుంటి టాటా మెమోరియల్ సెంటర్ నిర్మించింది.
ఈ కేన్సర్ ఆసుపత్రి 300 పడకల ను కలిగిన, ఇన్ పేశెంట్ లకు మూడో స్థాయి కి చెందిన అభివృద్ధిపరచిన ఆరోగ్య సంరక్షణ సేవల ను, చికిత్సల ను అందించేటటువంటి ఆసుపత్రి గా ఉండబోతోంది; మరి దీనిలో అన్నిఒక్క రకాలైన కేన్సర్ కు సంబంధించిన చికిత్స ల కోసం ఆధునిక సదుపాయాలను జతపరచడమైంది. ఇక్కడ శస్త్ర వైద్యం/చికిత్స, ఎక్స్ రే చికిత్స, మెడికల్ ఆంకాలజి- కీమో థెరపి, ఇమ్యూనో థెరపి మరియు ఎముక మజ్జ మార్పిడి వంటి సౌకర్యాలు అందుబాటు లో ఉంటాయి.
ఈ ఆసుపత్రి యావత్తు ప్రాంతం లో కేన్సర్ సంరక్షణ మరియు చికిత్సల కు ‘కేంద్రం’ గా పని చేయనుంది. కాగా సంగ్ రూర్ లోని 100 పడక ల ఆసుపత్రి ఈ కేంద్రాని కి ‘శాఖ’ గా విధుల ను నిర్వర్తించనుంది.
ప్రధాన మంత్రి కార్యాలయం
ఉత్తరప్రదేశ్ లోని ఫతేపూర్ రోడ్డు ప్రమాద మృతులకు ప్రధాని నివాళి పిఎం జాతీయ సహాయ నిధి బాధితుల కుటుంబాలకు ఎక్స్ గ్రేషియా ప్రకటనన
ఉత్తర ప్రదేశ్ లోని ఫతేపూర్ జిల్లాలో జరిగిన రోడ్డు ప్రమాదంలో చనిపోయినవారి కుటుంబాలకు ప్రధాని ప్రగాఢ సానుభూతి తెలియజేశారు. ప్రధానమంత్రి జాతీయ సహాయ నిధి  నుంచి బాధితుల కుటుంబాలకు ఎక్స్ గ్రేషియా ప్రకటించారు.
ప్రధాన మంత్రి కార్యాలయం ఇలా ట్వీట్ చేసింది:
“ఉత్తరప్రదేశ్ లోని ఫతేపూర్ జిల్లాలో జరిగిన రోడడిఉ ప్రమాదం అత్యంత బాధాకరమైనది. ఈ దుర్ఘటనలో ప్రాణాలు కోల్పోయిన వారి కుటుంబ సభ్యులకు, బంధువులకు నా ప్రగాఢ సానుభూతి తెలియజేస్తున్నా. గాయపడిన వారు త్వరగా కోలుకోవాలని కోరుకుంటున్నా. రాష్ట్ర ప్రభుత్వం కూడా బాధితులకు అండగా నిలుస్తుంది : పి ఎం మోదీ “
“ఈ ఫతేపూర్ ప్రమాదంలో ప్రాణాలు కోల్పోయినవారి కుటుంబాలకు రూ. 2 లక్షల చొప్పున ఎక్స్ గ్రేషియా యిస్తున్నట్టు ప్రధాని నరేంద్ర మోదీ ప్రకటించారు. గాయపడిన వారికి ఒక్కొక్కరికి రూ. 50,000 చొప్పున పరిహారం అందిస్తారు.
ఆర్థిక మంత్రిత్వ శాఖ
పొడిగించిన గడువు తేదీ 31.03.2022 లోగా ఫారం నెం.10 A దాఖలు దాఖలు చేయడంలో జరిగిన జాప్యాన్ని పరిగణన లోకి తీసుకోరాదని నిర్ణయించిన సీబీడీటీ
ఆదాయపు పన్ను చట్టం, 1961 లోని నిబంధనల ప్రకారం ఫారం నెం.10 Aని ఎలక్ట్రానిక్ విధానంలో 30.06.2021 లోపు దాఖలు చేయాల్సి ఉంది, గడువును తొలుత 31.08.2021 వరకు ఆ తర్వాత సర్క్యులర్ నంబర్. 16/2021 ద్వారా 31.03.2022 వరకు సీబీడీటీ పొడిగించింది.
తనకు అందిన అభ్యర్థనలు, పన్ను చెల్లింపుదారులకు ఇబ్బందులు ఎదురుకాకుండా చూడాలన్న ఉద్దేశ్యంతో సెంట్రల్ బోర్డ్ ఆఫ్ డైరెక్ట్ టాక్సెస్  ఫారం 10A దాఖలు చేయడంలో 2022 నవంబర్ 25 వరకు జరిగిన జాప్యాన్ని ఆదాయపు పన్ను చట్టం 1961 సెక్షన్ 12A లోని కొన్ని నిబంధనలు / సెక్షన్ 10 / సెక్షన్ 80G / సెక్షన్ 35 నిబంధనల ప్రకారం పరిగణన లోకి తీసుకోరాదని నిర్ణయించింది.
దీనికి సంబంధించి సీబీడీటీ సర్క్యులర్ నం.22/2022 తేదీ 01.11.2022 జారీ చేయబడింది. ఈ సర్క్యులర్ www.incometaxindia.gov.in. లో అందుబాటులో ఉంది .
సమాచార, ప్రసార మంత్రిత్వ శాఖ
బెర్ట్రాండ్ టావెర్నియర్, క్రిస్టోఫర్ ప్లమ్మర్, జీన్-క్లాడ్ క్యారియర్ మరియు జీన్-పాల్ బెల్మోండోలకు నివాళులు అర్పించనున్న 52వ ఐఎఫ్ఎఫ్ఐ
ప్రతి అంతర్జాతీయ భారత చలన చిత్రోత్సవాల్లో  చలన చిత్ర రంగం కోల్పోయిన దిగ్గజాలకు నివాళులు అర్పించడం ఆనవాయికిగా వస్తోంది. 52వ ఐఎఫ్ఎఫ్ఐ కూడా ఈ సాంప్రదాయాన్ని కొనసాగిస్తూ ఇటీవల కాలంలో మరణించిన దిగ్గజాలకు నివాళులు అర్పించనున్నది. ఈ ఉత్సవాల్లో బెర్ట్రాండ్ టావెర్నియర్, క్రిస్టోఫర్ ప్లమ్మర్, జీన్-క్లాడ్ క్యారియర్ మరియు జీన్-పాల్ బెల్మోండో చిత్రాలను ప్రదర్శిస్తారు.
52వ ఐఎఫ్ఎఫ్ఐ హోమేజ్ విభాగంలో ఈ కింది చిత్రాలను ప్రదర్శించడం జరుగుతుంది.
1. బెర్ట్రాండ్ టావెర్నియర్
ఏ సండే ఇన్ ది కంట్రీ -- బెర్ట్రాండ్ టావెర్నియర్
ఫ్రాన్స్ | 1984 | ఫ్రెంచ్ | 90 నిమిషాలు | రంగుల చిత్రం
సంగ్రహ కథ : లాడ్మిరల్ అనే ఒక చిత్రకారుడు పారిస్ వెలుపల ఒక శిధిలావస్థలో ఉన్న ఒక భవనంలో భార్య లేకుండా ఒంటరిగా జీవిస్తూ ఉంటాడు. ఒకసారి అతని కొడుకు గొంజాగ్ తన తండ్రిని చూడడానికి వస్తాడు. గొంజాగ్ జీవితంలో చాలా సంతృప్తి ఉన్నాడని అయితే తన కుమార్తె అయిన ఐరీన్ జీవిస్తున్న విధంగా తన కుమారుడు కూడా స్వేచ్ఛగా జీవించాలన్న అభిప్రాయాన్ని లాడ్మిరల్ వ్యక్తం చేస్తాడు. తాను కూడా మరింత స్వేచ్ఛగా ఉండాలని లాడ్మిరల్ కోరుకుంటాడు. ఐరీన్ వారితో చేరినప్పుడు కుటుంబ సభ్యుల మధ్య మనస్పర్థలు ఏర్పడి ముదురుతాయి.
- క్రిస్టోఫర్ ప్లమ్మర్
ఆల్ ద మనీ ఇన్ ది వరల్డ్--రిడ్లీ స్కాట్
యునైటెడ్ స్టేట్స్, యునైటెడ్ కింగ్డమ్ | 2017 | ఇంగ్లీష్ | 135 నిమిషాలు | రంగుల చిత్రం
తారాగణం: క్రిస్టోఫర్ ప్లమ్మర్ , మిచెల్ విలియమ్స్, మార్క్ వాల్బర్గ్, రొమైన్ డ్యూరిస్, చార్లీ ప్లమ్మర్
సంగ్రహ కథ: కిడ్నాప్ అయిన 16 ఏళ్ల జాన్ పాల్ గెట్టి III , అతనిని విడిపించడానికి కిడ్నాపర్లు అడిగిన మొత్తాన్ని చెల్లించేలా బిలియనీర్ అయిన అతని తాత ని ఒప్పించేందుకు అతనిని అమితంగా ప్రేమించే తల్లి గెయిల్ చేసిన ప్రయత్నాల చుట్టూ సినిమా కథ తిరుగుతుంది. డబ్బులు చెల్లించడానికి జెట్టి సీనియర్ నిరాకరిస్తాడు. తన కుమారుని జీవితం ప్రమాదంలో ఉండటంతో గెయిల్, గెట్టి సలహాదారు అయిన మార్క్ వాల్బర్గ్ తో కలిసి కాలంతో పోటీ పడుతూ పనిచేస్తారు. చివరికి డబ్బు కంటే ప్రేమ విలువ గొప్పదని ఇది శాశ్వతంగా నిలుస్తుందని రుజువు చేస్తారు.
3. జీన్-క్లాడె క్యారియరె
ఎట్ ఎటర్నిటీ గేట్ -- జూలియన్ ష్నాబెల్
స్క్రీన్ ప్లే : జీన్-క్లాడ్ క్యారియర్ , లూయిస్ కుగెల్బర్గ్, జూలియన్ ష్నాబెల్
అమెరికా , ఫ్రాన్స్ | 2018 | ఇంగ్లీష్, ఫ్రెంచ్ | 110 నిమిషాలు | రంగుల చిత్రం
సంగ్రహ కథ:విన్సెంట్ వాన్ గోహ్ పెయింటింగ్స్, అతని జీవితంలో జరిగిన సంఘటనలను ఆధారంగా తీసుకుని ఈ చిత్రాన్ని నిర్మించారు. కళా సృష్టి ఎలా జీవించాలి, జీవితానికి అర్ధం ఏమిటి అన్న అవకాశాలను కల్పిస్తుంది. వాన్ గోహ్ హింస మరియు విషాదాలతో కూడిన జీవితాన్ని గడిపినప్పటికీ అతను ప్రకృతితో మమేకమై అబ్దుతమైన కళాఖండాలకు జీవం పోస్తాడు. గోహ్ పని అంతిమంగా ఆశావాదంగా ఉంటుంది. అతని దృక్పథం, విశ్వాసం మరియు దృష్టి దృశ్యమానంగా, భౌతికంగా వ్యక్తీకరించలేనివిగా ఉంటాయి.
- జీన్-పాల్ బెల్మోండోబీజీన్-లూక్ గొడార్డ్
దేశం | సంవత్సరం | భాష | వ్యవధి:
ఫ్రాన్స్ | 1960 | ఫ్రెంచ్ | 90 నిమిషాలు | రంగుల చిత్రం
తారాగణం: జీన్-పాల్ బెల్మోండో , జీన్ సెబెర్గ్, డేనియల్ బౌలాంగర్
సంగ్రహ కథ: మిచెల్ అనే ఒక చిన్న దొంగ ఒక కారును దొంగిలించి అనుకోకుండా ఒక పోలీసును హత్య చేస్తాడు. ఇటలీ నుంచి పారిపోయి దాక్కోవడానికి అతడు ఒక పథకాన్ని రూపొందిస్తాడు. తనతో పాటు వచ్చేలా తన ప్రేయసి ప్యాట్రిసియాను అతను ఒప్పిస్తాడు.
వ్యవసాయ మంత్రిత్వ శాఖ
వేగంగా సాగుతున్న ఖరీఫ్ వ్యవసాయ ఉత్పత్తుల సేకరణ; ప్రస్తుతమున్న ఎంఎస్పీ పథకాల ప్రకారం ఎంఎస్పీ వద్ద రైతుల నుంచి పంటలు సేకరిస్తున్న కేంద్రం
పంజాబ్, హర్యానా రైతుల నుంచి, మూడు రోజుల్లో, రూ.84.6 కోట్ల విలువైన 44,809 మె.ట. ధాన్యం సేకరణ
ప్రస్తుతమున్న కనీస మద్దతు ధర  పథకాల ప్రకారం, 2020-21 ఖరీఫ్ పంటలను రైతుల నుంచి కేంద్రం సేకరిస్తోంది.
రాష్ట్రాల నుంచి వచ్చిన ప్రతిపాదనల మేరకు, ప్రస్తుత సీజన్లో 14.09 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, హర్యానాకు అనుమతి లభించింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు వాటికి కూడా ఎఫ్ఏక్యూ రకాల సేకరణకు అనుమతి లభిస్తుంది. ఒకవేళ మార్కెట్ రేటు కనీస మద్దతు ధర కంటే తక్కువగా ఉంటే, మద్దతు ధర పథకాలను  అనుసరించి సేకరణ ఉంటుంది.
ఈ నెల 29వ తేదీ వరకు, 48 మంది తమిళ రైతులకు ప్రయోజనం చేకూరుస్తూ, రూ.33 లక్షల కనీస మద్దతు ధరతో, 46.35 మె.ట. పెసలను నోడల్ ఏజెన్సీల ద్వారా కేంద్రం సేకరించింది. అదేవిధంగా, 5089 మె.ట. ఎండు కొబ్బరి చిప్పలను రూ.52.4 కోట్ల కనీస మద్దతు ధరతో సేకరించింది. తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరిచిప్పల సేకరణకు కేంద్రం అనుమతి ఇచ్చింది.
గత శనివారం నుంచి హర్యానా, పంజాబ్లో ఖరీఫ్ ధాన్యం సేకరణ ప్రారంభమైంది. క్వింటాలుకు రూ.1888 కనీస మద్దతు ధరతో, ఈ రెండు రాష్ట్రాల్లోని 2950 రైతుల నుంచి మంగళవారం వరకు మొత్తం 44,809 మె.ట. ధాన్యాన్ని కేంద్రం సేకరించింది. ఇందులో హర్యానా వాటా 3,506 మె.ట., పంజాబ్ వాటా 41,303 మె.ట. ధాన్యం విలువ రూ.84.6 కోట్లు.
ఈ ఖరీఫ్ మార్కెటింగ్ సీజన్లో పత్తి సేకరణ అక్టోబర్ 1వ తేదీ నుంచి ప్రారంభమవుతుంది. ఎఫ్ఏక్యూ రకం పత్తిని, కాటన్ కార్పొరేషన్ ఆఫ్ ఇండియా  అక్టోబర్ 1వ తేదీ నుంచి సేకరిస్తుంది.